Author: mfsr
Last saved by: agenda0

Predkladacia správa

	Vyhodnotenie fiškálneho vývoja v 1. polroku 2001 sa predkladá ako plnenie úlohy vyplývajúcej z prílohy B. uznesenia vlády č. 273 z 28.3. 2001 k Vyhláseniu o hospodárskej politike.
	
Správa podáva hodnotenie fiškálneho vývoja v 1. polroku 2001 za verejnú správu SR, ktorá je vymedzená ako konsolidovaný súhrn štátneho rozpočtu, štátnych fondov, Fondu národného majetku, Slovenského pozemkového fondu, Národného úradu práce, Sociálnej poisťovne, zdravotných poisťovní a obcí.
	
Fiškálny vývoj je hodnotený z hľadiska dosiahnutého stavu verejných financií k 30. 6. 2001 v porovnaní so stavom v rovnakom období roku 2000, v porovnaní s rozpočtom schodku verejnej správy na rok 2001 schváleným zákonom o štátnom rozpočte a v porovnaní s limitnými hodnotami výdavkov a schodku, ktoré stanovuje pre 1. polrok 2001 program SMP, dohodnutý s misiou MMF v marci tohto roku.